85. ΠΡΟΕΔΡΙΚΟΝ ΔΙΑΤΑΓΜΑ της 4/19 Αυγ. 1978 (ΦΕΚ Δ' 423) Περί εφαρμογής μελετών αναπλάσεως ελευθέρων κοινοχρήστων χώρων, οικισμών ή περιοχών αυτών και καθορισμού των υποχρεώσεων των παροδίων ιδιοκτητών. Έχοντες υπ' όψει: 1.Τας διατάξεις α)του από 17/7/1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 1, 74, 75, 76,78 και 79 αυτού, β)του Ν.Δ. 8/1973 «περί ΓΟΚ» και ειδικώτερον του άρθρ. 79 (παρ. 1 και 5) αυτού. 2.Την υπ' αριθ. ΕΔ2/α/04/59/Φ.Θ. 2.1.1./29.3. 1978 απόφασιν «περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 282/ Β΄). 3.Την υπ' αριθ. 554/1978 γνωμοδότησιν του Συμβουλίου της Επικρατείας, προτάσει του επί των Δημοσίων Έργων Υφυπουργού, απεφασίσαμεν: Άρθρ.1.-1.Αι μελέται αναπλάσεως ελευθέρων κοινοχρήστων χώρων οικισμών ή περιοχών αυτών, προβλέπουν άπαντα τα προς εκτέλεσιν έργα και τας εν γίνει ρυθμίσεις επί των ελευθέρων χώρων των υπ’ όψει περιοχών, ως και επί των προσόψεων των επί των χώρων τούτων προσβλεπόντων κτιρίων, δια την βελτίωσιν του περιβάλλοντος και των συνθηκών διακινήσεως των πεζών και των όρων διαβιώσεως των κατοίκων. «2.Αι ανωτέρω μελέται δύναται να συντάσσωνται υπό του Δημοσίου ή του οικείου Δήμου ή Κοινότητος ή της ΔΕΠΟΣ ή και μερίμνη των ωφελουμένων εκ της εκτελέσεως των συναφών έργων παροδίων ιδιοκτητών». Η παρ. 2 αντικαταστάθηκε ως άνω από την παρ. 1 του άρθρου μόνου Π.Δ/τος 13 Φεβρ.-2 Μαρτ. 1981 (ΦΕΚ Δ' 118). Άρθρ.2.-1.Αι εν άρθρ. 1 μελέται προκειμένης της εφαρμογής των εγκρίνονται δι' αποφάσεως του Υπουργού Δημοσίων Έργων ή του οικείου Νομάρχου προκειμένου περί οικισμών πληθυσμού κάτω των 20.000 κατοίκων, μετά γνώμην του οικείου Δήμου ή Κοινότητος και εισήγησιν της κατά περίπτωσιν αρμοδίας Πολεοδομικής Υπηρεσίας του Υπουργείου Δημοσίων Έργων ή της τυχόν υφισταμένης Ειδικής Υπηρεσίας Δημοσίων Έργων, της αρμοδίας δια την ανάπλασιν των ελευθέρων κοινοχρήστων χώρων των περιοχών αυτού. Εφ' όσον εκ της εφαρμογής των ανωτέρω μελετών επηρεάζονται αι δημόσιαι οδικαί συγκοινωνίαι, απαιτείται και η γνώμη του Υπουργείου Συγκοινωνιών. 2.Η γνώμη των Δήμων ή Κοινοτήτων και του Υπουργείου Συγκοινωνιών, δέον να παρέχεται εντός προθεσμίας 30 ημερών από της περιελεύσεως εις αυτούς του σχετικού ερωτήματος. Παρερχομένης της προθεσμίας ταύτης απράκτου, η σχετική απόφασις δύναται να εκδοθή και άνευ της γνώμης αυτών. Άρθρ.3.-1.Η δαπάνη εκτελέσεως των εργασιών των προβλεπομένων υπ' των εν άρθρ. 1 μελετών, βαρύνει τους ωφελουμένους παροδίους ιδιοκτήτας, πλην αν άλλως ειδικώς ορίζεται δια της εν άρθρ. 2 αποφάσεως. «2.Δια της προαναφερομένης αποφάσεως, δύναται να αναλάβη το Δημόσιον ή ο Δήμος ή η Κοινότης ή η ΔΕΠΟΣ, την εκτέλεσιν των ανωτέρω εργασιών, επιρριπτομένης εν συνεχεία της σχετικής δαπάνης εις τους υποχρέους. Εν τη περιπτώσει ταύτη δια της αυτής αποφάσεως ορίζεται η πηγή και ο τρόπος χρηματοδοτήσεως των σχετικών έργων ως και το ποσοστόν συμβολής του Δημοσίου ή του Δήμου ή της Κοινότητος ή της ΔΕΠΟΣ εις την συνολικήν δαπάνην». «3α.Εν περιπτώσει εκτελέσεως των έργων των προβλεπομένων υπό των εν άρθρ. 1 μελετών, υπό του Δημοσίου ή του Δήμου ή της Κοινότητος ή της ΔΕΠΟΣ βάσει του ολικού ή του αναλογούντος εις τους υποχρέους ποσού της σχετικής δαπάνης καταρτίζεται υπό της αρμοδίας Τεχνικής Υπηρεσίας του Υπουργείου Δημοσίων Έργων πίναξ, εμφαίνων το ποσόν δι' ου βαρύνεται έκαστος των ωφελουμένων παροδίων. Το ποσόν τούτο καθορίζεται αναλόγως του μήκους του επί του διαμορφουμένου κοινοχρήστου χώρου προσώπου εκάστου οικοπέδου και βάσει της ανά τρέχον μέτρον προσόψεως (μετρούμενον επί της ρυμοτομικής γραμμής) αντιστοιχούσης εις τους υποχρέους δαπάνης». Οι παρ.2 και 3α αντικαταστάθηκαν ως άνω από την παρ. 2 του άρθρου μόνου Π.Δ. της 13 Φεβρ.-2 Μαρτ. 1981 (ΦΕΚ Δ' 118). β)Εν περιπτώσει ανακατασκευής ή διαρρυθμίσεως πεζοδρομίων, μόνον εις την μίαν πλευράν της οδού ή με μεταβαλλόμενον ή με διάφορον εις τας δύο πλευράς αυτής πλάτος, το ποσόν, δι' ου επιβαρύνεται έκαστος των υποχρέων (μόνον ως προς την δαπάνην κατασκευής πεζοδρομίου) καθορίζεται αναλόγως του εμβαδού του πεζοδρομίου, του εμπίπτοντος εις το πρόσωπον εκάστου οικοπέδου και βάσει της ανά τετραγωνικόν μέτρον πεζοδρομίου αντιστοιχούσης δαπάνης. γ)Η δαπάνη διαμορφώσεως ή ανακαινίσεως της προσόψεως κτιρίου βαρύνει τον ιδιοκτήτην εκτός εάν άλλως ορίζεται δια της εν άρθρ. 2 αποφάσεως. 4.α)Η δαπάνη συντηρήσεως των έργων των προβλεπομένων υπό των εν άρθρ. 1 μελετών, βαρύνει τους ωφελουμένους παροδίους ιδιοκτήτας κατά ποσοστόν υπολογιζόμενον συμφώνως προς την προηγουμένην παράγραφον. β)Την συντήρησιν των ανωτέρω έργων αναλαμβάνει ο οικείος Δήμος ή Κοινότης, εφ' όσον τα έργα έξετελέσθησαν υπ' αυτού ή του Δημοσίου, η δε σχετική δαπάνη βεβαιούται εις βάρος των (Αντί για τη σελ. 294,395) Σελ. 294,395(α) Τεύχος 751-Σελ. 53 Σχέδια Πόλεων 23.Δ.α.85 υποχρέων και εισπράττεται ομού μετά των Δημοτικών τελών. Δύναται όμως την συντήρησιν των έργων αυτών να αναλάβουν οι παρόδιοι ιδιοκτήται εφ' όσον τούτο ορίζεται ρητώς δια της εν άρθρ. 2 αποφάσεως. 5.Επίσης συμφώνως προς την παρ. 3 του παρόντος άρθρου υπολογίζεται η βαρύνουσα έκαστον των υποχρέων δαπάνη εν περιπτώσει εκτελέσεως ή συντηρήσεως των έργων υπ' αυτών. Άρθρ.4.-1.Η αρμοδία Υπηρεσία προσκαλεί τους ενδιαφερομένους ιδιοκτήτας των ακινήτων ίνα εντός προθεσμίας δέκα πέντε ημερών από της δημοσιεύσεως του κατά το προηγούμενον άρθρον πίνακος και της προσκλήσεως υποβάλλουν ενστάσεις μόνον όσον αφορά το καθοριζόμενον εν αυτώ μήκος του επί της οδού ή πλατείας προσώπου των ιδιοκτησιών των ή του εμβαδού του πεζοδρομίου του αναλογούντος εις το ακινητόν των, απ' ευθείας εις τον Υπουργόν ή τον Νομάρχην όστις και διατάσσει νέα λεπτομερή μέτρησιν των ακινήτων των ενισταμένων ή του εμβαδού των πεζοδρομίων, προβαίνει δε τελικώς εις την κύρωσιν ή τροποποίησιν του πίνακος. Η πρόσκλησις γίνεται δια του Τύπου δημοσιευομένη μετά του πίνακος τουλάχιστον εφ' άπαξ εις δύο των ευρέως κυκλοφορουσών εις την περιοχή ένθα τα ακίνητα εφημερίδων. 2.Ευθύς μετά την προηγουμένην παράγραφον κύρωσιν του πίνακος, διαβιβάζεται ούτος εις το οικείον Δημόσιον Ταμείον δια την είσπραξιν δια λογαριασμόν του Δημοσίου ή Δήμου ή Κοινότητος του καταλογιζομένου εις έκαστον παρόδιον ιδιοκτήτην ποσού, κατά τας περί εισπράξεως των δημοσίων εσόδων διατάξεις. Σελ. 294,396(α) Τεύχος 751-Σελ. 54 23.Δ.α.85 Σχέδια Πόλεων